《赠别高云樵 其二》
明代·李之标

征帆遥望雪霏霏，风雨河梁泪暗挥。金尽空归囊里铗，舌存曾下旧时机。

途危吾道心能壮，岁晚江湖梦独违。剩得烟霞还好在，迎春彩笔挟霜飞。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。